CELEX: 32020D1549
Language: lv
Date: 2020-10-22 00:00:00
Title: Komisijas Īstenošanas lēmums (ES) 2020/1549 (2020. gada 22. oktobris), ar ko atceļ Lēmumu 2004/200/EK par pasākumiem, lai novērstu Pepino mozaīkas vīrusa ievešanu un izplatīšanos Kopienā (izziņots ar dokumenta numuru C(2020) 7139)

26.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 354/7
               
            
         KOMISIJAS ĪSTENOŠANAS LĒMUMS (ES) 2020/1549
         (2020. gada 22. oktobris),
         ar ko atceļ Lēmumu 2004/200/EK par pasākumiem, lai novērstu Pepino mozaīkas vīrusa ievešanu un izplatīšanos Kopienā
         
            
               (izziņots ar dokumenta numuru C(2020) 7139)
            
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 30. panta 1. punktu un 37. panta 2. punktu,
         tā kā:
         
                     (1)
                  
                  
                     Komisijas Lēmumā 2004/200/EK (2) ir noteikti pasākumi, kas paredzēti, lai novērstu Pepino mozaīkas vīrusa ievešanu un izplatīšanos Savienībā uz tomātu Lycopersicon lycopersicum (L.) Karsten ex Farw sēklām. Šādi pasākumi neattiecas uz sēklām, kas paredzētas galapatērētājam.
                  
               
                     (2)
                  
                  
                     Minētais kaitīgais organisms nav iekļauts ne Padomes Direktīvas 2000/29/EK (3) I, ne II pielikuma sarakstā, un uz to attiecas tikai Lēmuma 2004/200/EK īpašās prasības.
                  
               
                     (3)
                  
                  
                     Pēc fitosanitārā statusa atkārtotas novērtēšanas minētais kaitīgais organisms tika iekļauts Komisijas Īstenošanas regulas (ES) 2019/2072 (4) IV pielikuma F daļā, kurā uzskaitīti Savienībā reglamentētie nekarantīnas organismi un konkrēti stādāmie augi, norādot attiecīgās attiecīgo dārzeņu sēklu kategorijas un robežvērtības. Uz to tika attiecināti arī pasākumi, kas izklāstīti minētās regulas V pielikuma E daļā.
                  
               
                     (4)
                  
                  
                     Tāpēc Lēmums 2004/200/EK ir novecojis un būtu jāatceļ.
                  
               
                     (5)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2004/200/EK atceļ.
         
         
            2. pants
            Šis lēmums ir adresēts dalībvalstīm.
         
         
            Briselē, 2020. gada 22. oktobrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 317, 23.11.2016., 4. lpp.
         
         
            (2)  Komisijas Lēmums 2004/200/EK (2004. gada 27. februāris) par pasākumiem, lai novērstu Pepino mozaīkas vīrusa ievešanu un izplatīšanos Kopienā (OV L 64, 2.3.2004., 43. lpp.).
         
            (3)  Padomes Direktīva 2000/29/EK (2000. gada 8. maijs) par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1. lpp.).
         
            (4)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).